Diari Oficial de la Generalitat Valenciana


Sumari del DOGV 4387, del 27-11-2002 (2002/12896)

ORDE de 21 d'octubre de 2002, del conseller de Sanitat, que regula el procediment d'homologació dels cursos de formació higiènica sanitària destinats als professionals de l'atenció i estètica corporal.
---------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2002/10/21/(1)/dof/vci/html**

### Dades del document

Número de DOGV
:   4387

Data del DOGV
:   27-11-2002

Secció del DOGV
:   I. DISPOSICIONS GENERALS

Número del document
:   2002/12748


Data del document
:   21-10-2002

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * salut pública
    * educació sanitària
    * reciclatge professional
    * aprenentatge professional
    * legislació
    * reconeixement d'estudis
    * perruqueria i bellesa
    * professió independent

ORDE de 21 d'octubre de 2002, del conseller de Sanitat, que regula el procediment d'homologació dels cursos de formació higiènica sanitària destinats als professionals de l'atenció i estètica corporal. [2002/X12580]
  
El Decret 83/2002, de 23 de maig, del Govern Valencià, establix les normes que regixen la pràctica del tatuatge, la micropigmentació, el pírcing o altres tècniques similars, i també els requisits per a l'actualització i el funcionament dels establiments on es fan estes tècniques.
  
Esta disposició establix la responsabilitat dels titulars d'estos establiments sobre el manteniment de les condicions higièniques sanitàries necessàries i també l'aplicació de mesures de protecció de la salut associades a les seues pràctiques, i és la Conselleria de Sanitat l'organisme competent per a l'homologació de les activitats formatives que han d'impartir-se a estos professionals abans que comencen a exercir la seua activitat.
  
En atenció de totes estes consideracions,
  
ORDENE
  
Article 1
  
Les sol·licituds d'homologació de cursos a què es referixen els articles 12 i 13 del Decret 83/2002 es presentaran, amb l'antelació suficient a l'inici de l'activitat, en l'Escola Valenciana d'Estudis per a la Salut, a la qual correspondrà la instrucció i custòdia dels expedients d'homologació.
  
Article 2
  
En qualsevol cas, se sol·licitarà un informe sobre el contingut de les activitats proposades a la Direcció General per a la Salut Pública.
  
Article 3
  
Correspon al subsecretari per a l'Agència Valenciana de la Salut resoldre sobre els expedients d'homologació de cursos.
  
Article 4
  
La facultat per a delegar l'atribució de l'homologació correspon al conseller de Sanitat.
  
DISPOSICIÓ TRANSITÒRIA
  
El termini de sis mesos per a adaptar tots els establiments al Decret 83/2002, s'amplia a un any per al requisit establit en els articles 12 i 13 del mateix decret.
  
DISPOSICIÓ FINAL
  
La present orde entrarà en vigor el sendemà del dia de publicació en el Diari Oficial de la Generalitat Valenciana.
  
València, 21 d'octubre de 2002
  
El conseller de Sanitat,


Còpia Permalink ELI